
PËR KUOTAT FINANCIARE TË USHQIMIT NË MENCAT E KONVIKTEVE, BURSAT E SHTETIT DHE PAGESAT E FAMILJEVE TË NXËNËSVE, STUDENTËVE DHE FËMIJËVE QË PRANOHEN NË SHTËPITË E FËMIJËS, NË INSTITUTIN E FËMIJ ËVE QË NUK DËGJOJNË E NUK SHIKOJNË DHE NË INSTITUTIN E FËMIJËVE ME PRAPAMBETJE TË LEHTË MENDORE
(Ndryshuar me VKM nr. 23, datë 28.1.2002)
(I përditësuar)
	
	 
Në mbështetje të nenit 100 të Kushtetutës të nenit 7 të ligjit nr.8718 datë 19.12.2000 "Për buxhetin e shtetit, të vitit 2001", të shkronjës "c" të nenit 32 të ligjit nr.8461, datë 25.2.1999, "Për arsimin e lartë në Republikën e Shqipërisë", dhe të nenit 63 të ligjit nr.7952, datë 21.6.1995, "Për sistemin arsimor parauniversitar", me propozimin e Ministrit të Arsimit dhe Shkencës, Këshilli i Ministrave

V E N D O S i:

1. Nxënësve dhe studentëve u jepet bursë ose gjysmëbursë çdo vit. Këto fonde të përballohen nga Buxheti i Shtetit, përkatësisht për nxënësit, nga granti i miratuar për pushtetin vendor dhe për studentët, nga buxheti i miratuar për Ministrinë e Arsimit dhe Shkencës.
2. Bursë ose gjysmëbursë përfitojnë:
a) nxënësit dhe studentët që plotësojnë kriterin ekonomik, sipas pasqyrave nr.1 dhe nr.2, që i bashkëlidhen këtij vendimi;
b) nxënësit që banojnë në fshat, të cilët nuk kanë ndonjë shkollë 8-vjeçare brenda rrezes prek 5 km dhe transport të garantuar, e që vendosen në konvikt;
c) nxënësit dhe studentët jetimë, që përfitojnë të gjitha të drejtat që u jep ligji për jetimët, në të gjitha kategoritë e shkollave;
ç) studentët e divorcuar;
d) secili nga studentët bashkëshortë, që ka fëmijë;
dh) nxënësit dhe studentët, të cilët kanë humbur kujdestarinë prindërore me vendim gjykate të formës së prerë.
Nxënësit dhe studentët jetimë, studentët e divorcuar, nxënësit dhe studentët e braktisur që trajtohen me bursë ose gjysmëbursë, e përfitojnë atë dhe gjatë pushimeve verore. Bursa ose gjysmë bursa gjatë pushimeve të jepet nga institucioni arsimor përkatës me lekë në dorë;
e) studentët që vazhdojnë studimet në Universitetin e Tiranës, në Fakultetin e Shkencave të Natyrës, në degët matematikë, fizikë, si dhe ata studentë që kanë përfituar bursë sipas këtij kriteri, të trajtohen me bursë deri në përfundim të studimeve, jashtë kriterit ekonomik.
Për këtë kategori studentësh, bursat të shpërndahen nga Universiteti i Tiranës, Fakulteti i Shkencave të Natyrës, sipas planit të miratuar nga Ministria e Arsimit dhe Shkencës, në bazë të kuotave të pranimit të miratuara nga Këshilli i Ministrave, për këto degë.
ë) Nxënësit, në arsimin e mesëm profesional, që kanë mbaruar vitin shkollor paraardhës me të gjitha notat 10-ta marrin bursë të plotë.
f) Studentët që kanë mbaruar vitin akademik paraardhës me të gjitha notat 10-ta, marrim bursë të plotë.
g) Studentët e viteve të dyta e lart që plotësojnë kriteret ekonomike, jashtë bursave të ndërmjetme, marrin bursë nga universitetet, me miratimin e drejtorisë ekonomike pranë Ministrisë së Arsimit dhe Shkencës. Numri i bursave, për këtë qëllim është deri në 100, sipas planit të shpërndarjes, të hartuar nga kjo drejtori për të gjitha universitetet, brenda numrit të bursave të vitit të parë, të miratuara me këtë vendim.
gj) Pedagogët, punonjësit pedagogjikë e kërkimorë, që kryejnë kualifikim shkencor, në mbështetje të vendimit nr.786, datë 17.12.1998, të Këshillit të Ministrave.
Kjo kategori përfiton çdo të drejtë që gëzojnë studentët. Plani për këtë kategori bursistësh të jetë  jo më shumë se 10 bursa, brenda planit të vitit të parë. Shpërndarja e këtyre bursave të bëhet nga Ministria e Arsimit dhe Shkencave.
3. Bursë dhe gjysmëbursë nuk përfitojnë:
a) nxënësit dhe studentët e familjeve, që ushtrojnë veprimtari private, sipas dispozitave ligjore në fuqi;
b) nxënësit dhe studentët e ndarë nga trungu familjar. Për efekt trajtimi me bursë, merren për bazë të ardhurat ekonomike të të gjithë  familjes nga e cila është ndarë dhe certifikata familjare para ndarjes;
c) më shumë se një person në familje, përveç rasteve të parashikuara në shkronjat "ç", "d", "dh" dhe "f", të pikës 2 të këtij vendimi;
ç) nxënësit e shkollave 8 vjeçare, të mesme dhe studentët që nuk fitojnë klasën apo vitin.
4. Studentët, pavarësisht nga kriteret, nuk mund të përfitojnë bursë ose gjysmëburse më tepër se vitet e shkollimit, të përcaktuara në planin mësimor për degën përkatëse.
5. Këshillat e qarkut, me propozimin e këshillave të komunave dhe të bashkive kanë të drejtë të miratojnë bursë ose gjysmë bursë jashtë kritereve të përcaktuara në këtë vendim, brenda planit të vitit të parë, ku për çdo rreth planifikohen jo më shumë se 3 bursa. Këshilli bashkiak i Tiranës ka të drejtë të japë deri në 30 bursa. Këto bursa duhet të kundërfirmosen, për efekt plani, nga drejtori i drejtorisë arsimore në rreth.
Nxënësi dhe studenti e përfiton këtë bursë për gjatë gjithë viteve të planifikuara të shkollimit. Në rastet kur nxënësi ose studenti që përfiton këtë lloj burse, ndërpret shkollën për arsye të ndryshme, i humbet e drejta e kësaj burse.
6.Bursistët jetimë të shtëpive të fëmijës dhe të shkollave të mesme e të larta, nxënësit e institutit të fëmijëve që nuk shikojnë dhe që nuk dëgjojnë, si dhe emigrantët politikë përfitojnë falas veshmbathje, libra, fletore, sipas normave të përcaktuara në natyrë, sipas pasqyrës nr.5, që i bashkëlidhet këtij vendimi. Këto kategori nxënësish përfitojnë falas nga shteti, shërbimin mjekësor, në kuotën deri në 200 lekë në muaj për nxënës, si dhe shërbimin shëndetësor dentar.
Kuota e ushqimit dhe shpenzimeve të vogla, për nxënësit e institucioneve të arsimit special, me konvikt, të jetë sipas pasqyrës 5/1 që i bashkëlidhet këtij vendimi.
Fëmijët e insitucioneve, të arsimit special, pa konvikt, trajtohen falas nga shteti me një vakt ushqimi (drekë) dhe me mjete shkollore. Kuota ushqimore, për këtë kategori nxënësish, të jetë 70 lekë në ditë.
Mësuesit dhe edukatorët e institucioneve të mësipërme, gëzojnë të drejtën e një vakti (drekë), me vlerë deri në 70 lekë në ditë. Kuota financiare ushqimore, ditore, për studentin të jetë sipas pasqyrës nr.7, që i bashkëlidhet këtij vendimi. Nxënësve dhe studentëve jetimë, bursistë, u jepen lekë në dorë për nevoja vetjake, përkatësisht 500 dhe 700 lekë në muaj. Këtë të drejtë e gëzojnë dhe kur kurohen në institucionet shëndetësore.
7. Niveli i bursave dhe i kuotave financiare të ushqimit për të gjitha kategoritë e shkollave, të jetë sipas pasqyrave nr.3 dhe nr.4, "Për nivelin e bursave dhe të kuotave financiare ditore", që i bashkëlidhen këtij vendimi. Kuota ushqimore për nxënësit dhe studentët në lekë të jetë sipas pasqyrës nr.6 dhe kuota financiare në natyrë, për ushqim, e studentëve të jetë sipas pasqyrës nr.7, që i bashkëlidhen këtij vendimi.
Për ata nxënës ku konviktet nuk funksionojnë si pasojë e shkatërrimeve të vitit 1997 bursa u jepet me lekë në dorë.
Bursa e plotë dhe gjysmëbursa për studentët jepet me lekë në dorë.
8. Nxënësve dhe studentëve u ruhet bursa, kur humbasin vitin shkollor apo akademik për arsye shëndetësore ose fatkeqësi familjare.
9. Kur institucioni arsimor kryen zyrtarisht transferimin  e së drejtës së studimit, bashkë me të transferon edhe planin e bursës që ka gëzuar  studenti. Transferimi i bursës së nxënësit bëhet me miratimin e drejtorisë ekonomike pranë Ministrisë së Arsimit dhe Shkencës.
Bursa dhe gjysmëbursa për vitet e para të shkollave 8-vjeçare, të mesme dhe të larta miratohet me vendim të këshillit bashkiak apo të komunës, ku ka vendbanimin e përhershëm nxënësi apo studenti.
10. Drejtoritë arsimore në rrethe bëjnë shpërndarjen e planit të bursave, duke përfshirë edhe bursat jashtë kriterit, që miratohen nga këshillat e qarqeve apo nga këshilli bashkiak i Tiranës, brenda planit të vitit të parë.
Bursat ose gjysmëbursat për nxënësit dhe studentët e të gjitha niveleve për vitet e para të kundërfirmosen, për efekt plani, nga drejtori i drejtorisë arsimore të rrethit, në përputhje me planin e dërguar nga Ministria e Arsimit dhe Shkencës. Drejtoritë arsimore mbajnë një kopje të vendimit dhe dërgojnë një kopje të listës së nxënësve dhe studentëve bursistë, në shkolla apo universitete dhe një kopje pranë Drejtorisë Ekonomike të Ministrisë së Arsimit dhe Shkencës.
Bursa e studentëve të vitit të parë të shpërndahet vetëm pasi të jenë dërguar zyrtarisht listat nga drejtoritë arsimore të rretheve.
Bursat ose gjysmëbursat për nxënësit dhe studentët e viteve të dyta e lart të rishqyrtohen e miratohen nga vetë shkollat dhe universitetet ose nga institucionet përkatëse.
11. Të drejtat që nxënësit dhe studentët përfitojnë sipas këtij vendimi i gëzojnë nga data e fillimit të vitit të ri shkollor apo akademik e deri në përfundim të tij, duke përfshirë dhe sezonin e provimeve. Në periudhën e pushimeve verore nxënësit dhe studentët nuk përfitojnë bursë ose gjysmë bursë, përveç rasteve të parashikuara në këtë vendim.
12. Ministrisë së Arsimit dhe Shkencës, për vitin shkollor dhe akademik 2001-2002, i jepen 900 bursa për arsimin e mesëm dhe 1100 bursa për arsimin e lartë.
Për vitin akademik 2001-2002, Ministrisë së Arsimit dhe Shkencës t’i shtohen 100 bursa për arsimin e lartë, të cilat përballohen nga buxheti i vitit 2002, miratuar për Ministrinë e Arsimit dhe Shkencës.
13. Afati përfundimtar për shqyrtimin dhe miratimin e bursave nga viti i dytë e lart, për të gjitha kategoritë e shkollave, të jetë data 30 tetor 2001.
14. Afati përfundimtar për shqyrtimin dhe miratimin e bursave për arsimin e lartë, të vitit të parë, të jetë data 30 nëntor 2001.
Çdo shqyrtim dhe miratim jashtë këtij afati përbën shkelje të disiplinës financiare si për organin miratues, ashtu dhe për atë pranues.
Personat përgjegjës ngarkohen të zhdëmtojnë shumat e marra padrejtësisht, me propozimin e organit të kontrollit dhe me miratimin e titullarit të institucionit qendror, duke ndërprerë menjëherë dhënien e mëtejshme të kësaj burse.
Afati përfundimtar për shqyrtimin dhe miratimin e bursave shtesë të jetë data 1 mars 2002.
15. Kuotat financiare të ushqimit në menca rriten nga Ministria e Arsimit dhe Shkencës, Ministria e Financave dhe Ministria e Pushtetit Vendor dhe Decentralizimit, në varësi nga idenksimi i çmimeve të konsumit, por jo më shumë se një herë në gjashtë muaj.
Efektet financiare që rrjedhin nga idenksimi i kuotës financiare të ushqimit të përballohen nga Ministria e Arsimit dhe Shkencës.
16. Çdo vendim apo udhëzim për bursën, kuotën ushqimore, veshmbathjen dhe shpenzime të tjera për nxënësit, nxënësit e arsimit special e jetimët dhe studentët, shfuqizohet.
Ky vendim hyn në fuqi pas botimit në Fletoren Zyrtare.

Kryeministri
Ilir Meta


Kushtet ekonomike te nxënësit për dhënien e bursës

Pasqyra nr.1

Në lekë

	
Nr
	
Përbërja familjare
	
Të ardhurat për frymë në familjet e nxënësve

	
	Për qytetin
	Bursa
	Gjysmëbursa
	Me pagesë

	
	
	
	
	

	1
	Për familjet me 2 persona
	1550
	1550-2650
	mbi 2650

	2
	Për familjet me 3 persona
	1350
	1350-2350
	mbi 2350

	3
	Për familjet me 4 persona
	1250
	1250-2300
	mbi 2300

	4
	Për familjet me 5 persona
	1150
	1150-2200
	mbi 2200

	5
	Për familjet me 6 persona
	1050
	1050-2145
	mbi 2145

	6
	Për familjet me 7 persona
	1000
	1000-2100
	mbi 2100

	7
	Për familjet mbi 7 persona
	  900
	  900-2000
	mbi 2000



Shënim: Nxënësit nga fshati përfitojnë bursë të plotë, kur familja fshatare përfiton ndihmë ekonomike të plotë dhe 70 për qind  të bursës së plotë, kur familja fshatare përfiton ndihmë ekonomike të pjesshme, të tjerët me pagesë.

Kushtet ekonomike të studentit për dhënien e bursës

Pasqyra nr.2

Në lekë

	
Nr
	
Përbërja familjare
	
Të ardhurat për frymë në familjet e nxënësve

	
	Për qytetin
	Bursa
	Gjysmëbursa
	Me pagesë

	
	
	
	
	

	1
	Për familjet me 2 persona
	1980
	1980-3190
	mbi 3190

	2
	Për familjet me 3 persona
	1760
	1760-2860
	mbi 2860

	3
	Për familjet me 4 persona
	1650
	1650-2800
	mbi 2800

	4
	Për familjet me 5 persona
	1485
	1485-2750
	mbi 2750

	5
	Për familjet me 6 persona
	1375
	1375-2673
	mbi 2673

	6
	Për familjet me 7 persona
	1300
	1300-2596
	mbi 2596

	7
	Për familjet mbi 7 persona
	1254
	1254-2486
	mbi 2486



Shënim: Studentët nga fshati përfitojnë bursë të plotë, kur familja fshatare përfiton ndihmë ekonomike të plotë dhe 70 për qind të bursës së plotë, kur familja fshatare përfiton ndihmë ekonomike të pjesshme, të tjerët me pagesë.

Niveli i bursës dhe i kuotës ushqimore për studentin

Pasqyra nr.3

Në lekë

	

Nr
	
Kategoritë e studentëve sipas shkollave
	
Bursa
	Mënyra e mbulimit


Nga              Nga
Buxheti       studenti
	Mënyra e shpenzimit

Ushqimi
Nga              Nga
Buxheti       studenti
	Fjetja


Nga              Nga
Buxheti       studenti

	1
	Universitetet, Akademia e Arteve dhe Shkolla e Lartë e Infermierisë
	
	
	
	
	
	
	

	
	Bursa
	7200
	7200
	
	6500
	
	700
	

	
	Gjysmëbursa
	7200
	3600
	3600
	3250
	3250
	350
	350

	
	Me pagesë
	
	
	7200
	
	6500
	
	700

	2
	Studentë të ILKF "Vojo Kushi"
	
	
	
	
	
	
	

	
	Bursa
	7800
	7800
	
	7100
	
	700
	

	
	Gjysmëbursë
	7800
	3900
	3900
	3550
	3550
	350
	350

	
	Me pagesë
	
	
	7800
	
	7100
	
	700



Shënim: Pagesa për fjetjen e studentëve në konvikt caktohet nga MASH-i, por jo më pak se niveli i përcaktur në këtë pasqyrë.
Pagesa e fjetjes për pedagogët dhe specializantët të jetë 2000 lekë për dhomë.

Niveli i bursës dhe i kuotës ushqimore për nxënësin

Pasqyra nr.4

Në lekë

	
Nr
	
Kategoritë e nxënësve sipas shkollave
	
Bursa
	Mënyra e mbulimit

Nga                   Nga
Buxheti              nxënësi
	Mënyra e shpenzimit

Ushqimi           Shpenz.
                       të vogla

	1
	Shkolla 8-vjeçare e të mesme
	
	
	
	
	

	
	Bursa
	4500
	4500
	
	4350
	150

	
	Gjysmëbursa
	4500
	2250
	2250
	4350
	150

	
	Me pagesë
	
	
	4350
	4350
	

	2
	Shkolla e Mjeshtërisë Sportive
	
	
	
	
	

	
	Bursa
	4950
	4950
	
	4800
	150

	
	Gjysmëbursë
	4950
	2475
	2475
	4800
	150

	
	Me pagesë
	
	
	4800
	4800
	

	3
	Shkolla e Futbollit
	
	
	
	
	

	
	Bursa
	5650
	5650
	
	5500
	150

	
	Gjysmëburse
	5650
	2825
	2825
	5500
	150

	
	Me pagesë
	
	
	5500
	5500
	



Kuotat financiare të veshmbathjes

Pasqyra nr.5

Në lekë

	Nr
	Emërtimi
	Kuotat financiare të veshmbathjes për një vit kalendarik

	1
	Për fëmijët e shtëpisë të moshës para shkollore
	5000

	2
	Për fëmijët e shtëpisë të moshës shkollore dhe të institucioneve të nxënësve që nuk dëgjojnë, nuk flasin dhe nuk shikojnë
	7000

	3
	Për jetimët e shkollave të mesme dhe të larta
	10000




Niveli i bursës dhe i kuotës ushqimore për nxënësin e arsimit special

Pasqyra nr.5/1

Në lekë

	
Nr
	
Kategoritë e nxënësve sipas shkollave
	
Bursa
	Mënyra e mbulimit

 Nga              Nga 
Buxheti        nxënësi
	Mënyra e shpenzimit

Ushqimi     Shpenz.
                   të vogla

	
	
	
	
	
	
	

	1
	Nxënësit jetim dhe të insitucioneve speciale
	5300
	5300
	
	5150
	150




Kuota ushqimore ditore për nxënësiN dhe studentin

Pasqyra nr.6

Në lekë
1. Universitete, Akademia e Arteve dhe Shkolla e Lartë e Infermierisë 216.6 lekë në ditë.
2. Studentë të ILKF "Vojo Kushi"        				        236.6 lekë në ditë
3. Nxënës të shkollave tetëvjeçare dhe të mesme          		        145 lekë në ditë


Kuota financiare sipas normave në natyrë për ushqim të studentëve

Pasqyra nr.7

	
Nr
	
Emërtimi
	Njësia e
matjes
	Norma
mes.ditore
	Çmimi
mesatar
	Vlera

	1
	Bukë
	gram
	600
	66
	39.6

	2
	Makarona
	gram
	30
	88
	2.64

	3
	Oriz
	gram
	30
	88
	2.64

	4
	Sheqere
	gram
	55
	85
	4.68

	5
	Fasule
	gram
	35
	144
	5.04

	6
	Patate
	gram
	200
	60
	12

	7
	Perime
	gram
	300
	75
	22.6

	8
	Fruta
	gram
	100
	100
	10

	9
	Vaj
	gram
	30
	190
	5.7

	10
	Gjalpë
	gram
	15
	520
	7.8

	11
	Mish
	gram
	100
	600
	60

	12
	Qumësht
	gram
	200
	40
	8

	13
	Djath
	gram
	40
	350
	14

	14
	Reçel
	gram
	40
	250
	10

	15
	Vezë
	kokrra
	1
	10
	10

	16
	Çaj, erëza etj.
	
	
	
	1.9

	
	Kuota ditore
	
	
	
	216.6





